### | | | | --- | --- | | | | | --- | | **Byråd** 26. maj 2020 Sagsnr. 710-2019-20324 Dok.nr. 710-2020-159566 Sagsbehandler DPJMH | | 83.                 Ejerstrategi for Favrskov Forsyning A/S og samarbejdsaftale - Åbent

###

|  |  |
| --- | --- |
| Tidl. politisk behandling | BY, 28.05.15, pkt. 66 |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til forslag til en
ny ejerstrategi for Favrskov Forsyning A/S samt til forslag til
samarbejdsaftale mellem Favrskov Kommune og Favrskov Forsyning A/S for perioden
2020 til 2023.

Det fremgår af den nuværende ejerstrategi for [adresse]
Forsyning A/S, der blev godkendt af Byrådet i 2015, at Favrskov Kommune til
enhver tid kan tage ejerstrategien op til revision og i den forbindelse
inddrage Favrskov Forsyning A/S. Ejerstrategien er ikke juridisk bindende for
parterne, men den sætter retningen for udviklingen af spildevands- og affaldshåndteringen
i [adresse] og indeholder Byrådets prioriteringer for områderne.

I foråret 2019 indledte Favrskov Kommune en proces med
udarbejdelse af en ny ejerstrategi. I den forbindelse anmodede Favrskov Kommune
i samarbejde med Skanderborg Kommune Advokatfirmaet Horten om en beskrivelse af
muligheder og begrænsninger i samarbejdet med kommunens forsyningsselskaber
(Notat vedlagt som bilag).

Formålet med notatet var bl.a. at afklare de juridiske
rammer for relationerne mellem Favrskov Kommune og Favrskov Forsyning A/S.
Afklaringen skulle medvirke til, at Favrskov Kommune på den ene side kan sikre sig
den bedst mulige balance mellem kommunens rolle som myndighed og eneejer af spildevands-
og affaldsaktiviteterne, og på den anden side sikre armslængden til forsyningsselskaberne
som selvstændige retlige enheder.

I medfør af det juridiske notat er det fundet
hensigtsmæssigt, at der som noget nyt udarbejdes et forslag til en juridisk
bindende samarbejdsaftale mellem Favrskov Kommune og Favrskov Forsyning A/S,
hvor muligheder og forpligtigelser i samarbejdet beskrives nærmere.
Samarbejdsaftalen er øvrigt i god overensstemmelse med de aktionærrettigheder,
der er nævnt i selskabernes vedtægter.

Kommunaldirektøren og direktøren for Favrskov Forsyning A/S
har i fællesskab udarbejdet forslag til en ny ejerstrategi og forslag til en
samarbejdsaftale mellem Favrskov Kommune og Favrskov Forsyning A/S.

Økonomiudvalget og bestyrelsen for Favrskov Forsyning A/S
er løbende blevet orienteret om arbejdet med revisionen af ejerstrategien og
udformningen af en samarbejdsaftale. Arbejdet er søgt koordineret med kommunes
arbejde med opdateringen af spildevands- og affaldsplanerne samt med [adresse]
Forsynings strategiarbejde for selskabets videre udvikling.

**VURDERING**

Ejerstrategien er forankret i de gældende spildevands- og
affaldsplaner. Den skal bl.a. sikre, at Favrskov Forsyning A/S som kommunalt
ejet forsyningsselskab bidrager til at fremme og indfri kommunens visioner,
politikker, strategier og planer i relation til spildevands- og
affaldshåndtering.

[Spildevandsplanen](https://favrskov.viewer.dkplan.niras.dk/plan/13#/), der
blev vedtaget af Byrådet i 2013, fastlægger mål, rammer og initiativer for
håndtering af spildevand og regnvand i kommunen, og den indeholder bl.a.
oplysninger om eksisterende og planlagte anlægsprojekter inden for området. Der
pågår aktuelt et arbejde med at revidere spildevandsplanen.

[Affaldsplanen](https://favrskov.viewer.dkplan.niras.dk/plan/24#/6405), der
blev vedtaget af Byrådet i 2019, fastlægger mål, rammer og initiativer for
håndtering og genanvendelse af affald fra private husstande, kommunale
institutioner og erhvervsvirksomheder.

Det overordnede mål med ejerstrategien er at sikre en
bæredygtig håndtering af spildevand og affald i [adresse], der tager
hensyn til nuværende og fremtidige generationer og har fokus på miljø, sundhed
og økonomisk ansvarlighed.

For at opnå dette er der under overskrifterne ”*Bæredygtig
forsyning”* og *”Åbenhed, samarbejde og service”* fastsat en række
konkrete mål og tiltag, som Favrskov Forsyning A/S skal arbejde for at
realisere. Tilsvarende er der fastsat mål og tiltag for henholdsvis [adresse]
Spildevand A/S og Favrskov Affald A/S.

For så vidt angår samarbejdsaftalen, er det overordnede
formål, at den understøtter realiseringen af ejerstrategien samt bidrager til
opfølgning på de mål og tiltag som ejerstrategien indeholder. Endvidere skal
samarbejdsaftalen bidrage til at skabe klarhed om fælles opgaver, snitflader og
rollefordelingen mellem Favrskov Kommune og Favrskov Forsyning A/S. Da
samarbejdsaftalen er juridisk bindende for parterne, vil bestyrelsen for [adresse]
Forsyning A/S også skulle tage stiiling til og godkende samarbejdsaftalen.

Det er vurderingen, at indgåelsen af samarbejdsaftalen vil
styrke samarbejdet og sammenhængskraften mellem Favrskov Kommune og [adresse]
Forsyning A/S. Der vil bl.a. ske via en mere formel mødestruktur på flere
niveauer mellem kommunen og forsyningsselskabet.

Med henblik på, at ejerstrategien afspejler [adresse]
Kommunes aktuelle visioner, politikker og mål så anbefales det, at
ejerstrategien og samarbejdsaftalen tages op til revision senest i foråret
2023.

**ØKONOMI**

Der er ingen umiddelbare økonomiske konsekvenser forbundet
med vedtagelsen af ejerstrategien og indgåelse af samarbejdsaftalen.

**INDDRAGELSE**

Forslagene til ny ejerstrategi og til samarbejdsaftalen er
udarbejdet i en tæt dialog mellem Favrskov Kommune og Favrskov Forsyning A/S.

**INDSTILLING**

Kommunaldirektøren indstiller til Byrådet:

1.
At Byrådet godkender forslag til ny
ejerstrategi for Favrskov Forsyning A/S for perioden 2020-23.

2.
At Byrådet godkender forslag til
samarbejdsaftale mellem Favrskov Kommune og Favrskov Forsyning A/S gældende for
perioden 2020-23.

3.     At ejerstrategi og samarbejdsaftale tages op til revision
senest foråret 2023.

**BESLUTNING**

***Økonomiudvalget, 19. maj 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Ejerstrategi 2020-23 for Favrskov Forsyning A/S | 710-2020-48208 |
| Samarbejdsaftale 2020-23 Favrskov Kommune og Favrskov Forsyning A/S | 710-2020-163083 |
| Notat om samarbejde mellem kommunen og de kommunalt ejede forsyningsselskaber udarbejdet af Horten | 710-2020-126072 |
| Vedtægter for Favrskov Forsyning A/S | 710-2020-126900 |